CELEX: 62020TN0377
Language: mt
Date: 2020-06-18 00:00:00
Title: Kawża T-377/20: Rikors ippreżentat fit-18 ta’ Ġunju 2020 – KN vs KESE

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/43
            
         
      Rikors ippreżentat fit-18 ta’ Ġunju 2020 – KN vs KESE
      (Kawża T-377/20)
      (2020/C 279/57)
      Lingwa tal-kawża: il-Franċiż
      
         Partijiet
      
      
         Rikorrent: KN (rappreżentanti: M. Casado García-Hirschfeld u M. Aboudi, avukati)
      
         Konvenut: Il-Kumitat Ekonomiku u Soċjali Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara din ir-rikors ammissibbli;
               
            
                  —
               
               
                  tannulla d-deċiżjoni kkontestata tad-9 ta’ Ġunju 2020 innotifikata fis-17 ta’ Ġunju 2020;
               
            
                  —
               
               
                  tordna kumpens għad-dannu morali li jammonta għal EUR 200 000 u l-kumpens għad-dannu materjali stmat għas-somma ta’ EUR 50 000 euro;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq il-ksur tad-drittijiet proċedurali u tad-drittijiet fundamentali ta’ amministrazzjoni tajba u tad-dritt għal smigħ, kif ukoll fuq il-ksur tal-prinċipju ta’ proporzjonalità.
               
            
                  2.
               
               
                  It-tieni motiv ibbażat fuq il-ksur tal-prinċipju tal-preżunzjoni ta’ innoċenza u tal-prinċipju ta’ imparzjalità.
               
            
                  3.
               
               
                  It-tielet motiv ibbażat fuq il-ksur tal-prinċipju ta’ ċertezza legali, skont il-massima “nulla poena sine lege” u l-prinċipju ta’ nuqqas ta’ retroattività.
               
            
                  4.
               
               
                  Ir-raba’ motiv, ibbażat fuq il-ksur tal-prinċipju tal-kunfidenzjalità ta’ proċeduri dixxiplinari u ta’ informazzjoni ġudizzjarja, kif ukoll fuq il-ksur apparenti tal-garanziji mogħtija mir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU 2018, L 295, p. 39).